Polisiebeampte aangerand, doodgeskietArgieffoto Konst. Sibongile Soci, woordvoerder van die polisie, het gesê die 32-jarige konstabel is glo Saterdagoggend omstreeks 01:00 deur vyf verdagtes uit ŉ telefoonhokkie gesleep en aangerand. “Hy is verskeie kere in die bolyf geskiet en is op die toneel dood.” Soci het gesê dit is nog nie duidelik of die beampte beroof is nie. Die beampte se bakkie was glo langs die telefoonhokkie geparkeer. Sy het gesê daar is gepoog om by die bakkie in te breek. Volgens Soci ondersoek die polisie ŉ saak van moord en niemand is nog in verband met die voorval in hegtenis geneem nie. Lt.genl. Celiwe Binta, provinsiale polisiekommissaris, het die moord ten sterkste veroordeel. “Enige persoon wat ŉ polisiebeampte aanval of vermoor sal die volle mag van die wet in die gesig staar. ŉ Aanval of moord op ŉ polisiebeampte is ŉ bedreiging vir ons grondwetlike demokrasie en beroof ons gemeenskappe van hul beskermers,” het Binta gesê.